Na temelju odredbe članka 37. Statuta Grada Šibenika („Službeni glasnik Grada Šibenika“ broj 2/21), Gradsko vijeće Grada Šibenika na 6. sjednici održanoj 10. ožujka 2022. godine, donosi

**ODLUKU**

**o otpisu potraživanja**

**Članak 1.**

Ovom Odlukom se sukladno zakonskim propisima uređuje otpis dospjelog potraživanja Grada Šibenika koje se nije naplatilo, a za koje postoji pravomoćno rješenje o brisanju iz sudskog registra.

**Članak 2.**

Odobrava se otpis potraživanja subjekta NCP - NAUTIČKI CENTAR PRGIN - REMONTNO BRODOGRADILIŠTE ŠIBENIK d.o.o. za remont i proizvodnju brodova u stečaju, OIB: 23065093882, brisanog iz Sudskog registra u ukupnom iznosu od **1.467.741,50 kn** s osnove prihoda od komunalne naknade.

**Članak 3.**

Zadužuje se Upravni odjel za financije da isknjiži navedeni iznos iz članka 2. ove Odluke, u poslovnim knjigama Grada Šibenika.

**Članak 4.**

Ova Odluka stupa na snagu osmog dana od objave u „Službenom glasniku Grada Šibenika“.

KLASA: 401-05/22-01/4

URBROJ: 2182-1-06/1-22-2

Šibenik, 10. ožujka 2022.

GRADSKO VIJEĆE GRADA ŠIBENIKA

PREDSJEDNIK

dr.sc. Dragan Zlatović,v.r.